Flieks: Fifty Shades Darker, SA'ner speel teenoor Gone Girl!
JY LEES NOU Flieks: Fifty Shades Darker, SA'ner speel teenoor Gone Girl!
Fifty Shades het dié week die tweede lokprent vir die reeks bekend gestel. Die wêreld is aan die gons oor wat gaan gebeur en of Ana en Christian by mekaar gaan bly. Maar ons is oor iets heel anders opgewonde - ons sien uit na die fliek A United Kingdom wat die naweek begin draai. In die rolverdeling is David Oyelowo, Rosamund Pike en 'n Suid-Afrikaner! Raai wie!
Jy sal Terry Pheto onthou vir haar rol in Tsotsi, die Suid-Afrikaanse film wat in 2005 die Oscar gewen het vir beste buitelandse rolprent. Die nuutste fliek waarin sy speel, begin hierdie naweek draai.
A United Kingdom vertel die ware verhaal van Botswana se koning, Seretse Khama (David Oyelowo), en Ruth Williams (Rosamund Pike), 'n wit vrou van Londen, wat in die 1940's getrou het. Hierdie besluit het internasionaal opslae gemaak aangesien so 'n huwelik destyds onwettig was in Botswana se buurland Suid-Afrika. In die rolprent vertolk Terry die rol van die koning se jonger suster.
Sy het onlangs die BIFA (Britse Onafhanklike Filmtoekennings)-toekenningseremonie in Londen bygewoon, waar sy een van die benoemdes vir beste byspeler was.
Kyk net al die mooi rokke wat sy na die film se premières en toekenningsaande dra!
Kaapse première: Haar rok is van Gert-Johan Coetzee
FOTO Instagram / @terrypheto
BIFA-toekennings: Haar rok is deur Marianne Fassler
Openingsaand in London: Haar rok is deur Marianne Fassler
Hier staan Terry langs Rosamund Pike, Amma Asante (regisseur), Laura Carmichael (van Downton Abbey-faam) en Jessica Oyelowo (David se vrou).
Christian Grey en Anastasia Steele is terug in die tweede film van die Fifty Shades-reeks. Fifty Shades Darker het 'n nuwe regisseur, House of Cards se James Foley, en ander bekendes soos Kim Basinger (Oscar-wenner vir haar rol in L.A. Confidential en bekend as Never Say Never Again se Bond-girl teenoor Sean Connery), Hugh Dancy (bekend vir sy rol in die tekevisiereeks Hannibal) en Rita Ora.
Die fliek sal Februarie in teaters wêreldwyd begin wys. Fifty Shades het dié week 'n nuwe lokprent vrygestel. Kyk dit hier: